User:Burbuqe000/sandbox

Xhevahir Shaqiri - Autor, përkthyes, atdhetarë.

Ka lindur në fshatin Nerasht të Tetovës me 23.04.1923. Shkollën katërvjeçare e kreu në vendlindje në gjuhën serbe, ndërsa atë fillor dhe atë të mesme në "Medresenë e madhe" në Shkup, pashtu në gjuhën serbe. Pasi kjo shkollë u mbyll, shkollimin e vazhdoi në "Sami Frashëri" në Prishtinë, ku u diplomua në vitin 1944. Ka punuar si mësues në Tetovë dhe veprimtar për arsimin e arsimit shqip në këto anë. Ka qenë ndër iniciatorët e parë për hapjen e paraleleve në gjuhën shqipe në gjimnazin e Tetovës. Për veprimtarinë e tij atdhetare në partinë Nacionale Demokratike Shqiptare u dënua me tre vjet burg dhe pesë vjet hekje të të drejtave qytetare. Mirëpo kjo nuk e mposhti, ai përsëri vazhdoi me punën e tij si arsimtarë dhe aktivist në lëmin e arsimit, duke dhënë një kontribut të jashtëzakonshëm në mposhtjen e analfabetizmit, prapambeturisë dhe errësirës që sundonte shekuj me rradhe në këto treva. Këtu vjen për tu theksuar se ai ishte intelektuali i parë shqiptar në rajonet prej Tetove deri në Kaçanik. Punoi 10 vjet si arsimtarë në shkollën fillore "Liria" në Shkup. Në këtë peridhë vazhdoi dhe mbaroi studimet në Universitetin e Shkupit në fakultetin e gjuhës dhe letërsisë frenge. Pas diplomimit punësohet profesor i gjuhës frenge dhe latine në gjimnazin e Tetovës.Gjatë punës së palodhur në këtë insitucion arsimor të vetëm në gjuhën shqipe me angazhimin e tij jep kontribut të veçantë në zgjerimin e paraleleve në gjuhën shqipe. Në vitin 1972 emërtohet profesor i regullt në fakultetin ekonomik të Universitetit të Prishtinës, ku punoi deri në pensionim. Gjatë kësaj kohe, përveç asaj që ligjeronte, merrej edhe me përkthime të literaturës frenge për nevojat e studentëve. Ai gjithashtu ka përkthyer nga gjuha frenge veprën e njohur "Emili" nga Zhan Zhak Ruso si dhe përpiloi dhe botoi fjalorin "Shqip-Frengjisht" dhe librin "Fjalor emrash të përthkthyer dhe të komentuar në gjuhën shqipe".